ناس کورد-
مەسرور بارزانى سەرۆکى حکومەتى هەرێمى کوردستان رایگەیاند، ئەو کەسێکى ترسناک نییە و ئەو شتانە جێبەجێدەکات کە دەیانڵێت.
مەسرور بارزانى لەمیانەى بەشداریکردنى لە دیدارى مێرى لە هەولێر ئەمڕۆ چوارشەممە پرسیارێکى جیاوازى روبەڕوو کرایەوە کاتێک رێکخەرى پانێلەکە لێی پرسی "هەندێ خەڵک وا دەبینن کە تۆ کەسێکى مەترسیدار بیت، ئایا تۆ کەسێکى ئاسایت کە بە بیجامەوە سەیرى نێتفلێکس بکەیت و نوکتە لەگەڵ هاورێکانت بگۆڕیتەوە؟".
لە وەڵامى ئەو پرسیارەدا مەسرور بارزانى وتى "پێموانییە من کەسێکى ترسناک بم، ئەو خەڵکە دەبێت ئەوەم پێبڵێت ئەگەر من وابم".
وتیشى "من وانیم، کەسێکى جدیم، بڕوام بە بەها و نەریتەکان هەیە، من گەمە ناکەم، ئەو شتانە جێبەجێ دەکەم کە دەیانڵێم".